IBosso Inqobe Loba Bekulokuxokozela KwabaqeqetshiAbaqeqetshi abamiswe umsebenzi liqembu le Highlanders uCosmasIqembu le Highlanders likubeke eceleni ukungezwani okudale ukumiswa umsebenzi komsekeli kamqeqetshi uAmini Soma-Phiri kanye lomqeqetshi wabonozinti uCosmas Zulu lanqoba ele Hwange nge 3 ka nya ngeSonto.Sibelempumela enhle isenzo somqeqetshi weqembu le Highlanders, uErol Akbay, ukuba adlalise abadlali abasakhulayo aphumuze inengi labadlali abajwayele ukudlala njengoba leliqembu lithole yonke imiklomelo ngeSonto.UAkbay uthi lokhu ukwenze ngoba esenanzelele ukuba nxa iqembu lakhe lidlala lamaqembu aqhuba nzima kusigaba se Castle Lager Premier Soccer League abadlali bakhe balokudelela yikho esesipha ithuba labo abasakhulayo.NgeSonto uAkbay ubephathiswa nguMelusi Sibanda ngemva kokuba iqembu le Highlanders limise umsebenzi abasekeli bakhe uAmini Soma-Phiri kanye lo Cosmas Zulu bona abetheswa icala lokungaziphathi kahle.UZulu ubize umhlangano lentatheli zemidlalo ngeSonto ekuseni lapho athe yena ufela ukuba ngumuntu ofuna izinto zihambe ngendlela eqondileyo sonke sikhathi kodwa kungcono afele iqiniso njalo akasoze athule kusonakala kuqembu leBosso.“Khathesi bengingakhulumi njengomqeqetshi weqembu leHighlanders kodwa bengikhuluma njengelunga leqembu leHighlanders okwempilo yami yonke njalo kangifuni ukuba abazukulu bami bethole kungasela Highlanders ngoba kulabantu abayenza into ezingalunganga. Yikho ngilibize lapha ukuzolitshela ukuba angimiselwanga umsebenzi ngenxa yokungaziphathi kodwa ngoba ngikhuluma ngibuza ukuba kungani inkokheli zingathathi amanyathelo ngomfana lo (USoma-Phiri).UZulu lo Soma-Phiri bamiswe ngemva kokuba kube lezehlakalo ezimbalwa betshingelana kakubi phambi kwabadlali beqembu le Highlanders.Kusenjalo, impumela yemidlalo edlalwe ngempelaviki kusigaba se PSL itshiye kulamaqembu amathathu ahlezi phezu kwengalane elemiklomelo engamatshumi amabili lesikhombisa njalo lawa maqembu ngabalisa; ele Black Rhinos lona elihlezi esiqongweni, ele Ngezi Platinum Stars elikundawo yesibili kanye lele Chicken Inn elihlezi endaweni yesithathu.Iqembu le Highlanders lihlezi endaweni yesine lilemiklomelo engamatshumi amabili lane njalo lilingene ngemiklomelo leqembu le How Mine.Endaweni yesithupha kuleqembu le Dynamos lona elilingene ngemiklomelo lamaqembu abalisa ele FC Platinum kanye lele ZPC Kariba, womathathu elemiklomelo engamatshumi amane lantathu kodwa ele DeMbare lilakho ukukhuphuka liyephezulu ngoba umdlalo walo eliwudlale leqembu leChapungu ungasafikanga emaphethelweni ngemva kokuba sekuwe igedi enkundleni yeAscot.Abafana beDeMbare bebekhokhela nge 4 ka nya ngesikhathi umdlalo umiswa.
